Grava helpilo por la disvastigo de la katolikismo en Finnlando estas la kultura centro de Dominikanoj en Helsinki kaj la ekumena centro «Myllyjärvi» en Espee, en la ĉirkaŭaĵo de la ĉefurbo. La ekumenan centron de Espee estras la. nederlanda Patro Robert de Caluwé, kiu antaŭ sia foriro el Nederlando al Romo - kie li, por sia apostola laborado en la norda kaj orienta partoj de Eŭropo, devis lerni ses lingvojn - estis fervora esperantisto. Ankoraŭ nun li havas esperantaĵojn (i. a. la revuon «Espero Katolika») kaj kapablas legi esperantlingvajn tekstojn.